Vámos Miklós

Vámos Miklós (eredetileg Vámos Tibor Miklós) (Budapest, 1950. január 29. –) József Attila-díjas, Prima Primisszima-díjas, Bárka- és Fitz-díjasmagyar író, régebben forgatókönyvíró, dramaturg, kiadóigazgató és műsorvezető.

Életpályája 

Édesapja, dr. Vámos Tibor (1911–1969), pécsi származású volt, aki a háború előtt jogi diplomát szerzett. Családját kiirtották Auschwitzban. A világháborút követően rendőr lett, majd Rajk László titkára, de dolgozott marósként is, végül az Újpesti Bőrgyárban jogász lett. Édesanyja, Ribárszky Erzsébet (1917–1986), asztalos család sarja volt. Egész életében előadóként dolgozott, először a FŐMAV-nál (Fővárosi Mezőgazdasági Alkatrészellátó Vállalat), majd utódjánál, a MEGÉV-nél. 

Egy nővére van, dr. Vámos Éva, aki az OMM főigazgatója volt 1994–2004 között. Első házasságából, amelyet Pataki Judittal, a híres fejszámoló művész, Pataki Ferenc lányával kötött, született 1977-ben Anna lánya, aki apja nyomdokait követve dramaturgként és fordítóként dolgozik. Esze Dórával való házasságából, amely 2000–2009-ig tartott, 2003-ban ikerfiai születtek, Péter és Henrik.

Vámos 19 éves koráig használta a Tibor nevet, amikor Jovánovics Miklósnak, az Új Írás szerkesztőjének javaslatára a másik anyakönyvezett utónevére, Miklósra változtatta.

A VI. kerületben, a Kölcsey Ferenc Gimnáziumban érettségizett francia tagozaton, 1968-ban. 1966–1971 között a Gerilla együttes tagja volt, amivel külföldön is fellépett. Elsőre nem vették fel az ELTE Bölcsészettudományi Karára, politikai okokból. 1969-ben kéziszedő ipari tanuló volt az Egyetemi Nyomdában, ebbéli emlékei tükröződnek Borgisz című regényében. Ugyanebben az évben felvették a budapesti jogi karra, így 1969–1970 között előfelvételisként Kalocsán katonáskodott.

1975-ben szerzett jogászdiplomát az ELTE Állam- és Jogtudományi Karán. 1972-ben szerkesztője lett a Jelenlét című, a bölcsészettudományi karon megjelenő irodalmi folyóiratnak. A diploma után mégsem jogászként, hanem az Objektív Filmstúdió dramaturgjaként dolgozott 1992-ig. Ezután három évig az Ab Ovo Kiadó igazgatója volt. 1988–1990 között az USA-ban élt: Fulbright-ösztöndíjas volt, és tanított több egyetem film- és színművészeti karán (Yale School of Drama, City University of New York). 1990-től a The Nation amerikai hetilap kelet-európai tudósítója.

1995–2003 között televíziós műsorvezetőként is dolgozott, sikeres sorozata volt a Rögtön, és a Lehetetlen valamint a 2 ember. 1997–2003 között az International Buda Stage színházának művészeti vezetője volt.

2005-től az Alexandra Könyvesházban a Vámos Klub keretén belül neves írókkal és költőkkel beszélget. A beszélgetéseket a Pax televízióban, illetve a Duna 2 Autonómia csatornán közvetítik. A The Washington Post magyar tudósítója, rendszeresen olvashatjuk írásait. Magyar nyelven kívül németül, angolul és franciául beszél, de spanyolul, oroszul és latin nyelven is olvas.

2009. februárjában, 19 év után megvált az Ab Ovo Kiadótól, és átszerződött az Európa Könyvkiadóhoz, mely az ő életművét adja ki. Ennek első darabja a Félnóta, amely a 2009-es Könyvfesztiválra jelent meg.

Írói álnevei: VT, Vámos Tibor, MT, Miklós Tibor, ZJ, Zakariás Jeromos.

Művei
35 kötete jelent meg, írt regényeket, színműveket, novellákat, filmforgatókönyveket is. Legismertebb regényei: Zenga zének, A New York–Budapest metró, Anya csak egy van, Apák könyve. Magyarországon 4 drámáját mutatták be (például Asztalosinduló, Világszezon). Műveiben elsősorban a család és a történelem összefüggéseit ábrázolja a legszívesebben.

2008. október 31-én az Apák könyve terjesztési jogait megvásárolták az amerikaiak az Amerikai Egyesült Államok területén.

Regények

 Borgisz, Kozmosz könyvkiadó, Budapest (1976). Nyomdász élményeit dolgozza fel.
 Én és én, Magvető Könyvkiadó, Budapest (1979)
 Háromszoros vivát, Szépirodalmi Könyvkiadó, Budapest (1981), drámák, hangjátékok
 Hanyatt-homlok és Emily néni szakálla, Magvető Könyvkiadó, Budapest (1983), kisregények
 Zenga zének, Szépirodalmi Könyvkiadó, Budapest (1983), 1996-ban újra kiadták, más borítóval az Ab Ovo Kiadóban
 Félnóta, Magvető Könyvkiadó, Budapest (1986). A Gerilla (együttes)ben megélt élményeiről írta. 2009-ben a mű újraírt változatát az Európa Könyvkiadó adta ki.
 Jaj, Szépirodalmi Könyvkiadó, Budapest (1988), kisregény
 A New York–Budapest metró, Ab Ovo Kiadó, Budapest (1993). További kiadások: 2006
 Anya csak egy van, Ab Ovo Kiadó, Budapest (1995)
 135 lehetetlen történet, Ab Ovo Kiadó, Budapest, (1997). Elbeszéléskötet. Szerkesztő: Szoboszlai Margit, Pataki Judit, illusztrátor, Szurcsik József. Megjelent 14 kiadásban, utoljára 2004-ben
 Apák könyve, Ab Ovo Kiadó, Budapest (2000), Illusztrátor: Szurcsik József
 Öt Kis Regény, Ab Ovo Kiadó, Budapest (2002), A kötetben szereplő kisregények: a Borgisz, az Én és én, az Emily néni szakálla, a Hanyatt-homlok és a Jaj. A legkorábbi írás az 1970-es évek elején, a legutolsó a '80-as évek végén jelent meg először. Első átdolgozott újra kiadásuk.
 Sánta kutya, Ab Ovo Kiadó, Budapest (2003), regény, szerkesztő Szoboszlai Margit, illusztrátor Fodor Anikó, fotó Gordon Eszter
 Márkez meg én, Ab Ovo Kiadó, Budapest (2004)
 Utazások Erotikában (Ki a franc az a Goethe?), Ab Ovo Kiadó, Budapest (2007) 
 Tiszta tűz, Európa Könyvkiadó, Budapest, 2009. szeptember , páros novellák és kisregények.
 A csillagok világa, Európa Könyvkiadó, Budapest (2010), mesés regény 
 Szitakötő, Európa Könyvkiadó, Budapest (2012) regény
 Hattyúk dala, Európa Könyvkiadó, Budapest (2016) regény
 Álmaimban valahol, Európa Könyvkiadó, Budapest (2016) kisregények
 Legközelebb majd sikerül, Athenaeum, Budapest (2018) regény
 Dunapest, Athenaeum, Budapest (2020) regény
 Igen – (élni, olvasni, írni), Athenaeum, Budapest (2021)
 Ötvenhét lépés, Athenaeum, Budapest (2022) kisregény
 Visz a vonat, Athenaeum, Budapest (2023) kisregény és novellák
  Teendők halálom után, Athenaeum, Budapest (2023) kisregény

Novelláskötetek
 Előszó az ábécéhez, Magvető Könyvkiadó, Budapest (1972)
 Jelenleg tizenharmadik a listán, Magvető Könyvkiadó, Budapest (1973)
 Váltás, Magvető Könyvkiadó, Budapest (1977)
 Valaki más, Magvető Könyvkiadó, Budapest (1981)Szenvedélyes emberek, Szépirodalmi Könyvkiadó, Budapest (1985)
 Bár, Ab Ovo Kiadó, Budapest (1998) A Bárkapcsolat című novellából, Spáh Dávid forgatókönyve alapján készült, az Aqua című rövidfilm 2005-ben.
 Hogy volt, Ab Ovo Kiadó, Budapest (2005), irodalmi portrék
 töredelmes vallomás, Athenaeum Kiadó, Budapest (2018)

Egyéb
töredelmes vallomás, Publicisztikák. Athenaeum Kiadó, Budapest (2018)

Hetvenkedő, Athenaeum, Budapest (2020) verseskötet

Igen – (élni, olvasni, írni)  Athenaeum, Budapest (2021)Töprengések a betűk csodás világáról.

Palackposta, Athenaeum, Budapest (2022) Cikkek a nyolcvanas évek elejéről, válogatva és lábjegyzetelve.

Drámák
 Égszakadás-földindulás (ősbemutató: Veszprémi Petőfi Színház) (1975)
 Asztalosinduló˙(ősbemutató: Szolnoki Szigligeti Színház) (1976)
 Háromszoros vivát (1981) (ősbemutató: Egri Várszínház) (1979)
 Világszezon (ősbemutató: Szegedi Nemzeti Színház) (1981)
 Valaki más – Vegyes páros (két egyfelvonásos) (ősbemutató: Játékszín) (1982), (Yale Cabaret) (New Haven, CT) (1989)
 Valaki más – Vegyes páros (Palmer Auditorium New London, CT, 1990)
 And the Sky is Falling Down (Source Theater, Washington DC, 1986) Az égszakadás-földindulás angol változata

Egyéb
 Dr. Orángutay Tivadar, Ab Ovo Kiadó, Budapest (1980) Mesekönyv, 2006-ban újra kiadták változatlan borítóval
 Háromszoros vivát, Szépirodalmi könyvkiadó, Budapest (1981), Színművek és hangjátékok
 Ki nem küldött tudósítónk jelenti, Magvető könyvkiadó, Budapest (1985), Publicisztikák
 Teniszezz velem!, Magvető könyvkiadó, Budapest (1988), esszé
 Ha én Bródy volnék, Ab Ovo Kiadó, Budapest (1994), memoár
 Zwack, így tovább!, Ab Ovo Kiadó, Budapest (1995), szerkesztő. Társszerzők: Borbíró Zsóka, Pataki Judit, Szoboszlai Margit, Szokács Eszter
 Szamba, Ab Ovo Kiadó, Budapest (1996), Könyvmozi. Társszerzők: Ákos Judit, Bajomi András, Koltai Róbert
 The Xenophobe's® Guide to the Hungarians Alcím: Idegengyűlölők kalauza a magyarokhoz, Oval Books (1999), Sárközy Mátyással írt könyve, útikönyv. 14 országban adták ki különféle nyelveken
 NAGY EGÉRKÉZIQÖNYV, Ab Ovo Kiadó, Budapest (1998), társszerző. Szerkesztő: Pataki Judit és Szoboszlai Margit. Kereskedelmi forgalomba nem került, a Compaq PC-k mellé adták ajándékba
 Kedves kollégák, 1-2. Európa Könyvkiadó, Budapest  (2010)
 Húrok, Európa Kiadó, Budapest (2013) 
 Lehetetlen + Rögtön. Két tévéműsor emlékére; Európa, Budapest, 2017

Antológiák
 Ahol a sziget kezdődik, Magvető Könyvkiadó, Budapest (1971), Fiatal prózaírók antológiája (VM, Kisfiúk és Nagyfiúk)
 Add tovább!, Kozmosz könyvek, Budapest (1976), 55 mai költő és író /Antológia
 Ifjúság, ifjúság!…, Kossuth Könyvkiadó, Budapest (1976), (VM, Az ember dolgozni kezd)
 Ember születik, Kossuth Könyvkiadó, Budapest (1979), Novellák (VM, Pofon)
 Százszorszínház, Magvető Könyvkiadó, Budapest (1983) (VM: Égszakadás, földindulás)
 Rivalda 86-87, Csirkefej, Világszezon, Le az öregekkel, Magvető kiadó, Budapest (1988)! drámák
 Rakéta Irodalmi Kávéház, Magvető Könyvkiadó, Budapest (1988) (VM, Folyt. köv.)
 Foglaljon helyet!, Ab Ovo Kiadó, Budapest (1992), Szíves kalauz valamennyi (?) étteremről, kávéházról,… stb./Budapest és környéke
 Budapesti aggadák, Múlt és jövő kiadó, Budapest (1999), Novella antológia/Holocaust utáni próza
 Angyalföldi antológia, XIII. Kerület Közművelődéséért Közalapítvány, Budapest (2001) (VM, Barbár)
 A víziló, Sziporka és Bamba Géza, Ab Ovo Kiadó, Budapest (2002), Meseantológia, szerkesztő: Szoboszlai Margit
 Alibi hat hónapra, Szerencse, 6. , Alibi Kiadó Kft, Budapest (2004) (VM, Dupla vagy semmi)
 Euróvízió, Litera-könyvek, Budapest (2004), Kortárs magyar irodalmi antológia, 2004 (VM, Európa)
 Az év esszéi 2005, Magyar Napló kiadó (2005), szerkesztő: Molnár Krisztina
 Novellisták könyve, Noran Kiadó (2005), szerkesztő: Kőrössy P. József
 Playboy nagyinterjúk, MAP Magazin Kiadó Kft., Budapest (2006), A magyar Playboy 30 legizgalmasabb interjúja (VM, Semmi sem lehetetlen), fotózta Burger Barna
 Hogy írunk mi?, Kiadta a DFT. Hungaria Kft. (2007), szerkesztő: Oroszlán Éva
 Ők a nők, Parlando Könyvkiadó, (2008), szerkesztő: Szily Nóra
 Ismeretlen katona, Szoba Kiadó könyvkiadó, Miskolc (2008), szerkesztő: Kukorelly Endre, antológia
 Hasítás, Magvető könyvkiadó, Budapest (2008), Magyar rockantológia, szerkesztő: Tóth Krisztina, Békés Pál

Publicisztika
1969-ben publikált először az Új Írásban, akkor még Vámos Tibor néven. Azóta is rendszeresen ír napi- és hetilapokba. Novelláit rangos külföldi lapok közölték, Németországban, Franciaországban, Skandináviában, a volt szocialista országokban, és 1986-tól főleg az Egyesült Államokban (The New York Times, The Nation, The Harpers Magazine, The Atlantic Monthly és a The New Haven Register). 1990 és 2005 között a The Nation amerikai hetilap tudósítója. Az Élet és Irodalomban 1993-tól jelennek meg írásai. A Népszabadságban rendszeresen jelennek meg cikkei. A Washington PostGlobál európai tudósítójaként havonta publikál. Az ELLE Magazin havonta közöl riportokat tőle.

Fordításai
 A. R. Gurney, Love Letters, Szerelmes levelek], Levél-dráma, Ősbemutató (1992. november 14.)
 Elliot Aronson és Anthony Pratkanis: Rábeszélőgép (Age of Propaganda – The Everyday Use and Abuse of Persuasion) /1992, W.H. Freeman and Company, New York-Oxford, USA; magyar változat: Ab Ovo Kiadó, Budapest (1992)
 C. M. Schulz: Snoopy világhírű író lesz! Ab Ovo Kiadó, Budapest (1994) (Vámos Annával közösen). Angol-magyar képregénysorozat

Hangoskönyvek
 Hogy volt (2006)
 Írók egymás közt, Alexandra Kiadó, Budapest (2008) Válogatás a Vámos klub legjavából

Külföldön megjelent művei
Külföldön főleg novellái jelentek meg tekintélyes amerikai és nyugat-európai folyóiratokban, de több országban kiadták a legsikeresebb regényeit.

Apák könyve
 Buch der Väter, Random House btb Verlag, Németország, Berlin (2004), fordító: Zeltner Ernő
 Il Libro dei Padri, Einaudi kiadó, Olaszország, (2006. január), fordító: Bruno Ventavoli.
 The Book of Fathers, Little Brown kiadó, Anglia (2006. augusztus), fordító: Peter Sherwood
 Knjiga očeva, Laguna könyvkiadó, Szerbia (2006), fordító: Ignjatovic Tóth Mária
 Le Livre Des Pères, Denoël kiadó, Franciaország (2007), fordító: Joëlle Dufeuilly
 Księga ojców, Albatros könyvkiadó, Lengyelország, Varsó (2008), fordító: Sobolewska Elżbieta
 Het Boek der vaders, Contact könyvkiadó, Hollandia (2008), fordító: Frans van Nes
 Book of Fathers, Other Press, USA, 2009. október, fordító: Peter Sherwood 
 El libro de los padres, Lumen, Spanyolország, 2010. január 15.
 Knjiga očeva (Tvrdi uvez), Znanje Horvátország, Zágráb (2011), fordító: Xenia Detoni 
Anya csak egy van
 Vom Lieben und Hassen, Random House, Németország, Berlin (2006), fordító: Zeltner Ernő
 Majka je samo jedna, Laguna könyvkiadó, Szerbia (2008), fordító: Maria Toth Ignjatović

Bár
 La Neige Chinoise, Kínai hó L'Harmattan, Franciaország, Párizs (2003), fordító: Clara Tessier

Borgisz
 Borgis, Smena könyvkiadó, Szlovákia (1980), fordító: Katarina Králová-Ordodyová
 Borgis, Iskry könyvkiadó, Lengyelország, Varsó (1980), fordító: Krystyna Pisarska
 Borgis, Mlada Fronta, Csehország, Prága (1989), fordító: Milan Navratil

Jaj
 Ak og ve, Gyldendal, Dánia, Koppenhága (1991), fordító: Eszterhás Péter

Utazások Erotikában (Ki a franc az a Goethe?)
 Meine zehn Frauen, btb Verlag kiadó, Németország (2010), fordító: Andrea Ikker

Zenga zének
 Kamrat Stalins glorie, Cappelen, Norvégia (1986), fordító: Terézia Schandl
 Sangen har vinger, Gyldendal, Dánia (1987), fordító: Eszterhás Péter
 Kamrat Stalins gloria, regény, Albert Bonniers kiadó, Svédország, Stockholm (1988), fordító: Robert Mashult

Filmográfia
 Boldog születésnapot, Marylin! (1980), író
 Hanyatt-homlok, (1983), író
 Boszorkányszombat (1983), dramaturg
 Villanyvonat (1984), író
 Vigyázat mélyföld!, (1986), társszerző
 Csók, Anyu (1987), író
 Szamba (1995), író, társszerző Koltai Róbert
 Ámbár tanár úr (1998), író
 A döntés, DEGA Filmstúdió, kortörténeti tanulmány (1998), szereplő
 Aqua, adaptáció Vámos Miklós Bárkapcsolat című novellájából (2006)
 Vallomás, 2008, dramaturg
 Gondolj rám, 2016, író, társszerző Kern András

Televíziós műsorok
 Lehetetlen (1995–1998), Magyar Televízió, 80 adás után szűnt meg
 Rögtön (1999–2000), Magyar Televízió
 Rögtön jövök (2001)
 Kész regény (2001–2002), IBS-színpad
 2 ember (2002–2003), Magyar Televízió, tíz páros portréfilm
 Vámos Klub, (2005-, Alexandra Könyvesház)
 SZÓSZ?!:), Nyelvi vetélkedősorozat, szereplő, 2009

Színházi előadásai
 Hogyan hódítsuk meg a nőket (férfiakat)?, író, előadó. Bemutató: 2003. január 18. IBS Színpad. (International Buda Stage)
 Pajzán históriák, író, előadó. Bemutató: 2003. október 30. IBS Színpad (International Buda Stage)
 Hogyan legyünk riportalanyok?, író, riporter. Bemutató: 2006. október 20. Belvárosi Színház
 Marilyn Monroe csodálatos halála, író. Bemutató: 2012. október 12. Karinthy Színház

Társadalmi szerepvállalásai
 A Hadkötelezettséget Ellenzők Ligája ügyvivője (1993)
 A Prima Primissima Junior Alapítvány kuratóriumának tagja
 A Nemzeti Kulturális Alap (NKA) állandó szakmai kollégiumának tagja (Szépirodalmi Szakmai Kollégium) (2007)
 A Pulitzer József-emlékbizottság tagja

Szervezeti tagságai
 A Szépírók Társaságának tagja
 A PEN Club magyar tagozatának tagja
 A MÚOSZ (Magyar Újságírók Országos Szövetsége) tagja

Díjak 
 Kritikusok díja (1977)
 KISZ-díj (1983)
 József Attila-díj (1984)
 EURÓPA 1968 pályázat díja (1993)
 MSZOSZ-díj (1996)
 Kamera Hungaria (2000)
 Könyvtárosok Fitz József-díja (2001)
 Pro Cultura Urbis (2002)
 Kolumbusz-díj az értékekért – Magyarország díja (2003)
 A Magyar Köztársasági Érdemrend tisztikeresztje (2004)
 Bárka-díj (2005)
 Budapest XIII. kerület díszpolgára (2010)
 Arany Medál díj (2012)
 Prima Primissima díj (2016)

Róla, műveiről, műveiből írták
 Koncz Zsuzsa, Fordul a világ című LP (1988), Zenga zének dala, melyet Vámos Miklós regénye ihletett.
 Vincze Attila Tamás, "Netközelben", Gabo Kiadó (2002), riportkönyv, szereplő
 Gerendás Péter: Apák könyve, CD, Artisjus, Budapest (2005), 12 dal Vámos Miklós regényéhez
 Alapi Zita, Vámos Miklós: A könyvek városa, szövegnyelvészeti szempontú elemzés (2006)
 Lénárt Gábor: Szerepéletek – Vámos Miklós regényeiről, Ab Ovo Kiadó, Budapest (2007)
 Vácziné Takács Edit, Megszólításformák Vámos Miklós Apák könyve című regényében szövegnyelvészeti szempontú elemzés (2007)

Érdekességek
Kedvenc sportja a tenisz. A Teniszezz velem! Én se tudok még! című könyvét is, e sportág szeretete ihlette. Nagy állatbarát, kedvenc állata a kutya. Szereti a papagájokat is.

Jegyzetek

Források 
Vámos Miklós az Ab Ovo Kiadó lapján

Vámos Miklós honlapja
Hunlit

További információk 
Reggel.hu-Nem érzem magam Jánoskának
Kortárs Irodalmi Adattár
Vámos Miklós a Washington PostGlobal oldalán
Filmadaptációk 1945 után

Írások
 Száz hidat, ötmilliót, Népszabadság, Tájleírás rovat 2008. december 13. Publicisztika
 A New York-Budapest metró című regény online változata
 Élet és Irodalom, Írhatnám polgár sorozat:
A könyvek városa, ÉS, 49. évf./59.sz, 2005. december 23.
Görög az ég, ÉS, 50. évf./2.sz, 2006. január 13.
A homár ára, ÉS, 50 évf./4.sz
 Élet és Irodalom, Hogy volt sorozat. 48. évf/3.sz-49. évf/13.sz

Interjúk 
 Nyugat, 2001. január, Vámos a média Van Gogh-ja
 Hiányzik az az élet, Litera, 2009. március 12.
Néha válni kell, Népszabadság Online, 2009. március 25.

Magyar írók
Magyar drámaírók
Magyar forgatókönyvírók
Magyar filmdramaturgok
Magyar dramaturgok
Magyar újságírók
Magyar rádiósok, televíziósok
József Attila-díjasok
Angyalföldiek
1950-ben született személyek
Magyar poliglottok
Prima Primissima díjasok
Pro Cultura Urbis díjasok
Budapesten született személyek
Élő személyek
Arany Medál díjasok